Η **Ρούζα Πόμεραντς-Μέλτσερ** (πολωνικά: *Róża Pomerantz-Meltzer*) (5 Νοεμβρίου 1880 - 19 Οκτωβρίου 1934) ήταν Πολωνή συγγραφέας και μυθιστοριογράφος από το Λβιβ. Το 1922 έγινε η πρώτη Εβραία γυναίκα που εξελέγη στο Σέιμ, το Κοινοβούλιο της Πολωνίας, ως μέλος της Επιτροπής Ενωμένων Εθνικών Εβραϊκών Κομμάτων. Ήταν ισχυρή υποστηρίκτρια του Σιωνισμού και ένα σημαντικό μέλος των τοπικών εβραϊκών γυναικείων οργανώσεων, ειδικά του *Koło Kobiet Żydowskich* (Εβραϊκός Κύκλος Γυναικών). Αρθρογραφούσε σε διάφορα τοπικά και ξένα περιοδικά, γράφοντας τόσο στα γερμανικά όσο και στα πολωνικά και συμμετείχε σε διεθνή συνέδρια.

Βιογραφία
---------

Η Ρούζα Πόμεραντς γεννήθηκε το 1880 στο Τερνόπιλ, σε μια εύπορη εβραϊκή οικογένεια. Εκτός από το σχολείο της, είχε ιδιωτικά μαθήματα μουσικής και γερμανικών. Μετά από σπουδές για τρία χρόνια στο Ωδείο της Λειψίας, επέστρεψε στο Τερνόπιλ όπου υποστήριξε πρωτοβουλίες παροχής βοήθειας σε Εβραίους ορφανούς, ειδικά σε εκείνους που επέστρεψαν από το πογκρόμ του Κισινιόφ του 1903 χωρίς τους γονείς τους. Το 1906, παντρεύτηκε τον Ίζαακ Πόμεραντς, αξιωματούχο των σιδηροδρόμων.

Η Πόμεραντς αρθρογραφούσε σε μια μεγάλη ποικιλία εφημερίδων και περιοδικών, τόσο στα πολωνικά όσο και στα γερμανικά. Αυτά περιελάμβαναν τις σιωνιστικές εφημερίδες του Λβιβ Wshód και *Przyszlośé,* καθώς και τις *Die Welt* και *Das* Israelische Familienblatt και τις ελβετικές *Jüdische Arbeiter* και *Dr. Blochs Wochenschrift*. Μεταξύ των συνεισφορών της ήταν τα διηγήματα *Ein Chazarenkönig* και *Chancia* και το *έργο* *Matka*, το οποίο παρουσιάστηκε για πρώτη φορά στο Λβιβ στα πολωνικά. Τη δεκαετία του 1920, δημοσίευσε το διήγημα *Der Chossen Bocher*. Ως αποτέλεσμα, έγινε γνωστή σε όσους διάβαζαν σιωνιστικές εκδόσεις στα γερμανικά. Έγραψε επίσης μυθιστορήματα που περιλάμβαναν Εβραίους της Γαλικίας, όπως το *Im Land der Not*. Άλλα έργα περιελάμβαναν τα *An die jüdischen Frauen: Ein Appell* (1898) και *Die Bedeutung der zionistischen Idee im Leber der Jüdin* στο *Der Zionismus und die Frauen* (περίπου 1905).

Η Πόμεραντς άσκησε επίσης σημαντική επιρροή στη σιωνιστική νεολαία της Γαλικίας, διοργανώνοντας και δίνονταν το παρών σε γιορτές και εκδηλώσεις. Ήταν ενεργό μέλος του γυναικείου κινήματος, βοηθώντας στη δημιουργία μιας σιωνιστικής γυναικείας ένωσης στο Στρύι ήδη από το 1898. Το 1908, καταχωρήθηκε ως *Ognisko Kobiet Żydowskich* (Κύκλος Εβραίων Γυναικών). Το 1901, στο Τερνόπιλ, εξελέγη πρόεδρος της περιφερειακής επιτροπής, ενώ το 1903, πρότεινε την ίδρυση μιας σιωνιστικής γυναικείας ένωσης της Γαλικίας, που οδήγησε στην ίδρυση του *Kolo Kobiet Żydowskich* (KKZ) το 1908 στο Λβιβι. Μετά το τέλος του Πρώτου Παγκοσμίου Πολέμου, υπό το KKZ, ίδρυσε έναν εβραϊκό παιδικό σταθμό (1918) και έναν οίκο κοριτσιών (1919). 

Το 1911, η Πόμεραντς εκπροσώπησε τη Γαλικία στο 10ο Σιωνιστικό Συνέδριο στη Βασιλεία, έγινε μία από τους πρωτοπόρους της Διεθνούς Σιωνιστικής Οργάνωσης Γυναικών που ιδρύθηκε στο Λονδίνο το 1920. Το 1923, συμμετείχε στο Πρώτο Παγκόσμιο Συνέδριο Εβραίων Γυναικών στη Βιέννη, απαιτώντας υποστήριξη για τους Εβραίους μετανάστες στην Παλαιστίνη.

Ο Ρούζα Πόμεραντς-Μέλτσερ πέθανε στις 20 Οκτωβρίου 1934, σε ηλικία 55 ετών.

Παραπομπές
----------

1. ↑  Ανακτήθηκε στις 14  Ιουνίου 2019.
2. 1 2  πέθανε σε ηλικία 55 ετών, 20 Οκτωβρίου 1934, American Jewish Yearbook, της Αμερικανικής Εβραϊκής Επιτροπής, Εβραϊκή Εταιρεία Εκδόσεων της
Αμερικής, 1935, σελ. 270
3. ↑  Melcer, Róża Εγκυκλοπαίδεια Yivo των Εβραίων της Ανατολικής Ευρώπης
4. 1 2 3 4 5  Λεστσάφσκι-Σβερκ, Αντζελίκ (2014). *'Die umkämpften Tore zur Gleichberechtigung' - Frauenbewegungen in Galizien (1867 – 1918): Frauenbewegungen in Galizien (1867 - 1918)*. LIT Verlag Münster. σελίδες 141–. ISBN 978-3-643-50586-6.
5. ↑  Χέρινγκ, Σαμπίνε· Βάαλνταϊκ, Μπάρτεκε (2013). *Die Geschichte der Sozialen Arbeit in Europa (1900–1960): Wichtige Pionierinnen und ihr Einfluss auf die Entwicklung internationaler Organisationen*. Springer-Verlag. σελίδες 163–. ISBN 978-3-663-09711-2.
6. ↑  Λέβενσον, Άλαν Τ. (2012). *The Wiley-Blackwell History of Jews and Judaism*. John Wiley & Sons. σελίδες 378–. ISBN 978-1-118-23293-4.
7. ↑  Ρόουζ, Άλισον (2009). *Jewish Women in Fin de Siècle Vienna*. University of Texas Press. σελίδες 114–. ISBN 978-0-292-77464-3.
8. ↑  Ρόουζ, Άλισον (2008). *Jewish Women in Fin de Siècle Vienna*. University of Texas Press. σελίδες 241–. ISBN 978-0-292-71861-6.
9. ↑  *World Congress of Jewish Women, Vienna, May 6—11th, 1923*. Steering Committee of the World Congress of Jewish Women. 1923. σελ. 23-.

Εξωτερικοί σύνδεσμοι
--------------------

* Φωτογραφία της Ρούζα Πόμεραντς από τις εικόνες της Getty

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 5490151778224418130009

 |

 |